(8)

Sopimuksen 10.25 artiklan 3 kohdan c alakohdan soveltamista varten osapuolet ovat vahvistaneet seuraavat seikat, jotka liittyvät sopimuksessa oleviin lakiviittauksiin: a) Tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta sekä neuvoston asetuksen (ETY) N:o 1576/89 kumoamisesta 15 päivänä tammikuuta 2008 annettu Euroopan parlamentin ja neuvoston asetus (EY) N:o 110/2008 (2), johon viitataan sopimuksen C alajaksossa ”Maantieteelliset merkinnät”, on kumottu 17 päivänä huhtikuuta 2019 tislattujen alkoholijuomien määritelmistä, kuvauksesta, esittelystä ja merkinnöistä, tislattujen alkoholijuomien nimien käytöstä muiden elintarvikkeiden esittelyssä ja merkinnöissä, tislattujen alkoholijuomien maantieteellisten merkintöjen suojaamisesta, maatalousperäisen etyylialkoholin ja maatalousperäisten tisleiden käytöstä alkoholijuomissa ja asetuksen (EY) N:o 110/2008 kumoamisesta 17 päivänä huhtikuuta 2019 annetulla Euroopan parlamentin ja neuvoston asetuksella (EU) 2019/787 (3). Sen vuoksi sopimuksessa olevaa viittausta asetukseen (EY) N:o 110/2008 olisi pidettävä viittauksena asetukseen (EU) 2019/787. b) Maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annettu neuvoston asetus (EY) N:o 510/2006 (4), johon viitataan C alajaksossa ”Maantieteelliset merkinnät”, on kumottu 21 päivänä marraskuuta 2012 maataloustuotteiden ja elintarvikkeiden laatujärjestelmistä 21 päivänä marraskuuta 2012 annetulla Euroopan parlamentin ja neuvoston asetuksella (EU) N:o 1151/2012 (5). Sen vuoksi sopimuksessa olevaa viittausta asetukseen (EY) N:o 510/2006 olisi pidettävä viittauksena asetukseen (EU) N:o 1151/2012. c) Maustettujen viinien, maustettujen viinipohjaisten juomien ja maustettujen viinistä valmistettujen juomasekoitusten määritelmää, kuvausta ja esittelyä koskevista yleisistä säännöistä 10 päivänä kesäkuuta 1991 annettu neuvoston asetus (ETY) N:o 1601/91 (6), johon viitataan C alajaksossa ”Maantieteelliset merkinnät”, on kumottu 26 päivänä helmikuuta 2014 maustettujen viinituotteiden määritelmästä, kuvauksesta, esittelystä, merkinnöistä ja maantieteellisten merkintöjen suojasta sekä neuvoston asetuksen (ETY) N:o 1601/91 kumoamisesta 26 päivänä helmikuuta 2014 annetulla Euroopan parlamentin ja neuvoston asetuksella (EU) N:o 251/2014 (7). Sen vuoksi sopimuksessa olevaa viittausta asetukseen (ETY) N:o 1601/91 olisi pidettävä viittauksena asetukseen (EU) N:o 251/2014. d) Viinin yhteisestä markkinajärjestelystä 17 päivänä toukokuuta 1999 annettu neuvoston asetus (EY) N:o 1493/1999 (8), johon viitataan C alajaksossa ”Maantieteelliset merkinnät”, on kumottu 29 päivänä huhtikuuta 2008 viinialan yhteisestä markkinajärjestelystä, asetusten (EY) N:o 1493/1999, (EY) N:o 1782/2003, (EY) N:o 1290/2005 ja (EY) N:o 3/2008 muuttamisesta sekä asetusten (ETY) N:o 2392/86 ja (EY) N:o 1493/1999 kumoamisesta 29 päivänä huhtikuuta 2008 annetulla neuvoston asetuksella (EY) N:o 479/2008. Viimeksi mainittu asetus on kumottu maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä annetun asetuksen (EY) N:o 1234/2007 (yhteisiä markkinajärjestelyjä koskeva asetus) muuttamisesta 25 päivänä toukokuuta 2009 annetulla neuvoston asetuksella (EY) N:o 491/2009 (9), (yhteisiä markkinajärjestyksiä koskeva asetus) ja sen säännökset on sisällytetty maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annettuun neuvoston asetukseen (EY) N:o 1234/2007 (10). Sen vuoksi sopimuksessa olevaa viittausta asetukseen (EY) N:o 1493/1999 olisi pidettävä viittauksena asetukseen (EY) N:o 491/2009. e) Asetus (EY) N:o 1234/2007, johon viitataan C alajaksossa ”Maantieteelliset merkinnät”, on kumottu 17 päivänä joulukuuta 2013 maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetulla Euroopan parlamentin ja neuvoston asetuksella (EU) N:o 1308/2013 (11). Sen vuoksi sopimuksessa olevaa viittausta asetukseen (EY) N:o 1234/2007 olisi pidettävä viittauksena asetukseen (EU) N:o 1308/2013. f) Korean maataloustuotteiden laadun valvontaa koskevaa lakia (laki n:o 9759, 9 päivänä kesäkuuta 2009), johon viitataan C alajaksossa ”Maantieteelliset merkinnät”, on muutettu. Maatalous- ja kalastustuotteiden laadun valvontaa koskeva laki (laki n:o 18599, 21 päivänä joulukuuta 2021) (12) on pantu täytäntöön 21 päivästä joulukuuta 2021. Sen vuoksi sopimuksessa olevaa viittausta maataloustuotteiden laadun valvontaa koskevaan lakiin (laki n:o 9759, 9 päivänä kesäkuuta 2009) olisi pidettävä viittauksena maatalous- ja kalastustuotteiden laadun valvontaa koskevaan lakiin (laki n:o 18599, 21 päivänä joulukuuta 2021). g) Korean alkoholiverolakia (laki n:o 8852, 29 päivänä helmikuuta 2008), johon viitataan C alajaksossa ”Maantieteelliset merkinnät”, on muutettu. Alkoholin tuotantoon ja myyntiin jne. liittyviä hallinnollisia menettelyjä koskevat alkoholiverolain erityissäännökset sisällytettiin 1 päivänä tammikuuta 2021 alkoholilisenssejä koskevaan lakiin (epävirallinen käännös / laki n:o 17761, 29 päivänä joulukuuta 2020), ja ne on pantu täytäntöön (13). Sekä alkoholiverolakia (laki n:o 18593, 21 päivänä joulukuuta 2021) (14) että alkoholilisenssejä koskevaa laki (laki n:o 18723, 6 päivänä tammikuuta 2022) (15) on pantu täytäntöön tammikuusta 2022 lähtien. Sen vuoksi sopimuksessa olevaa viittausta alkoholiverolakiin (laki n:o 8852, 29 päivänä helmikuuta 2008) olisi pidettävä viittauksena alkoholiverolakiin (laki n:o 18593, 21 päivänä joulukuuta 2021) ja alkoholilisenssejä koskevaan lakiin (laki n:o 18723, 6 päivänä tammikuuta 2022).